Beauvais - Wikipedia

# Beauvais

### Frå Wikipedia – det frie oppslagsverket

Beauvais
Cathédrale de Saint-Pierre i Beauvais

Byvåpenet til Beauvais

Styresmakter
Land Region Departement | Frankrike Picardie Oise
Geografi
Flatevidd - By | 33,31 km²
Innbyggjarar - By (2005) - folketettleik - Byområde - Storbyområde | 54 100 1 663/km² 59 003 (1999) 100 733 (1999)
Koordinatar | 49°26′05″N 02°05′18″E﻿ Koordinatar: 49°26′05″N 02°05′18″E﻿
Høgd over havet | 67 m m
Tidssone | CET (UTC+1)
Diverse annan informasjon
Heimeside: www.beauvais.fr

Beauvais er ein by og kommune nord i Frankrike og préfecture (hovudstad) i departementet Oise i regionen Picardie. Byen har om lag 55 000 innbyggjarar, medan storbyområdet om lag har 100 000 innbyggjarar. Byen ligg om lag 90 km nord for Paris.

## [endre] Geografi

Beauvais ligg ved foten av dei skogkledde åsane på den venstre breidda til elva Thérain, der ho renn i hop med Avelon. Dei antikke festningsvollane har vorte øydelagd og er no omringa av boulvardar. I tillegg er det store opne gangstiar nordaust for byen.

## [endre] Historie

Beauvais var av romarane kjend som Caesaromagnus (men i mellomalderen vart namnet skrive Bellovacum på latinsk), og fekk det noverande namnet sitt frå den belgisk stamme kalla Bellovaci, som hadde hovudstad her. På 800-talet vart byen eit grevskap, som i rundt 1013 gjekk vidare til biskopane i Beauvais, som vart franske likemenn frå 1100-talet. Ved kroninga av kongane hadde biskopane i Beauvais på seg ei kongeleg kappe og i lag med biskopane i Langres løfta dei kongen frå trona hans for å presentere han for folket.

I 1346 måtte byen forsvare seg sjølv mot engelskmenna, som igjen omleira byen i 1433. Omleiringa av byen i 1472 av hertugen i Burgund har vorte kjend for dei heltmodige kvinnene, leia av Jeanne Hachette. Dette vert framleis feira kvar 14. oktober, der kvinnene vert prioritert føre mennene.

## [endre] Cathédrale de Saint-Pierre

Domkyrkja St. Pierre i Beauvais er på mange måtar eit av dei mest dristige byggverka av gotisk arkitektur, og består berre av eitt tverrskip og kor med apsis og sju apsis-kapell. Himmelkvelven strekk seg 45 meter over golvet.

Kyrkja vart påbyrja i 1247 under biskop Guillaume de Grez over ei mindre romansk kyrkje frå 900-talet, og ho vart gjort 5 meter høgare, slik at ho vart den høgaste i Europa. Arbeidet vart avbrutt i 1284 då taket i koret kollapsa. I 1573 fall eit altfor ambisiøst midttårn saman under bygginga, og lite påbyggingar vart gjort etter dette. Tverrskipet vart bygd frå 1500 til 1548.

## [endre] Bakgrunnsstoff

Commons har multimedia som gjeld: Beauvais

- Uoffisiell nettside
- Katolsk leksikon: Beauvais sokn
- Teoriar om kvifor domkyrkja i Beauvais kollapsa

Henta frå «http://nn.wikipedia.org../../../b/e/a/Beauvais.html»

Kategoriar: Oise | Byar i Frankrike | Byar i Picardie

##### Views

- Innhaldsside
- Diskusjon
- Noverande versjon

##### Søk

##### På andre språk

- Svenska
- Dansk
- Català
- Cebuano
- Deutsch
- English
- Español
- Esperanto
- Français
- Italiano
- Latina
- Lëtzebuergesch
- Nederlands
- 日本語
- Polski
- Português
- Română
- Русский
- Slovenščina
- Српски / Srpski
- Tiếng Việt
- Volapük
- 中文